open-index/open-wikipedia-markdown huggingface dataset:
ఉత్సవ్ (1984 సినిమా)

**ఉత్సవ్** 1984లో విడుదలైన హిందీ చలనచిత్రం. సా.శ. 2వ శతాబ్దంలో శూద్రకుడు సంస్కృతంలో రాసిన మృచ్ఛకటికమ్‌ నాటకం ఆధారంగా రూపొందించిన ఈ చిత్రానికి గిరీష్ కర్నాడ్ దర్శకత్వం వహించాడు. శంకర్ నాగ్, రేఖ, అనురాధ పటేల్, అమ్జద్ ఖాన్, శశి కపూర్, శేఖర్ సుమన్ ప్రధాన పాత్రల్లో నటించారు.

## కథ
శూద్రకుడు ఒక రాజు. ఇతడు క్రీస్తుపూర్వం రెండవ శతాబ్దం, సా.శ. ఐదవ శతాబ్దం మధ్య కొంతకాలం జీవించినట్లు భావిస్తారు. క్రీస్తుపూర్వం ఐదవ శతాబ్దం మొదటి త్రైమాసికంలో ప్రడియోటా రాజవంశం చివరి పాలక రాజు పాలనలో పురాతన నగరమైన ఉజ్జయినిలో జరిగిన ఇతివృత్తం (వసంతసేన (రేఖ) ఉజ్జయినిలో ఒక పేద బ్రాహ్మణ వ్యక్తైన చారుదత్తా (శేఖర్ సుమన్) తో కలిసే అవకాశం) ఆధారంగా మృచ్ఛకటికమ్‌ నాటకం రాయబడింది.

## నటవర్గం

* శశి కపూర్
* రేఖ
* అమ్జద్ ఖాన్
* శంకర్ నాగ్
* కుల్భూషన్ ఖర్బందా
* శేఖర్ సుమన్
* నీనా గుప్తా
* అనురాధ పటేల్
* అనుపమ్‌ ఖేర్‌
*అన్నూ కపూర్
* సంజన కపూర్
* కునాల్ కపూర్
* హరీష్ పటేల్
* యూనుస్ పర్వేజ్
* సతీష్ కౌశిక్
* ఉత్సవ్ కపాడియా

## సాంకేతికవర్గం
* స్క్రీన్ ప్లే, దర్శకత్వం: గిరీష్ కర్నాడ్
* నిర్మాత: శశి కపూర్
* రచన: కృష్ణ బస్రూర్
* మాటలు: శరద్ జోషి
* ఆధారం: శూద్రకుడు రాసిన మృచ్ఛకటికమ్‌ నాటకం
* వ్యాఖ్యానం: అమ్జద్ ఖాన్
* సంగీతం: లక్ష్మీకాంత్-ప్యారేలాల్
* పాటలు: వసంత్ దేవ్ 
* ఛాయాగ్రహణం: అశోక్ మోహతా
* కూర్పు: భానుదాసు దివాకర్

## అవార్డులు
* 1985: భారత జాతీయ చలనచిత్ర పురస్కారం ఉత్తమ కళా దర్శకత్వం - నాచికెట్ పట్వర్ధన్, జయూ పట్వర్ధన్ 
* 1985: ఫిలింఫేర్ అవార్డు ఉత్తమ పాటల రచయిత - వసంత్ దేవ్ ("మన్ క్యున్ బెహ్కా")
* 1985: ఫిలింఫేర్ అవార్డు ఉత్తమ గాయని - అనురాధ పౌడల్ ("మేరే మ్యాన్ బాజే మృదాంగ్")

## ఇతర వివరాలు
# ఇందులో శశికపూర్ చేసిన పాత్ర అమితాబ్ బచ్చన్ చేయాల్పివుంది. 1982 జూలైలో బెంగళూరులో జరిగిన ప్రమాదంలో అమితాబ్ బచ్చన్ కు గాయాలయ్యాయి. అందువల్ల నిర్మాతైన శశికపూర్ ఇందలుఓ నటించాల్సివచ్చింది.
# 1984, ఆగస్టు 23న సెంట్రల్ బోర్డ్ ఆఫ్ ఫిల్మ్ సర్టిఫికేషన్ వారినుండి 'ఎ' సర్టిఫికెట్ లభించింది.

## మూలాలు

## ఇతర లంకెలు
* 
* ఉత్సవ్ సినిమాపై పరిశోధన

వర్గం:హిందీ సినిమాలు
వర్గం:గిరీష్ కర్నాడ్ సినిమాలు
జీ20

G-20, సదస్సు
## నేపధ్యము
1997లో ఆసియాలో ఆర్థిక సంక్షోభం తలెత్తిన తర్వాత ప్రపంచంలో ఆర్థికంగా శక్తిమంతమైన దేశాలన్నీ కలిసి గ్రూపు ఏర్పాటు చేయాలని భావించాయి. దీంతో 1999 బెర్లిన్‌లో తొలిసారి జీ20 సదస్సును నిర్వహించారు. వాస్తవానికి జీ20 ప్రధాన కార్యాలయం వంటిది ఏమీ లేదు. ఏ దేశంలో సదస్సు నిర్వహిస్తారో ఆ దేశమే ఏర్పాట్లు చూసుకొంటుంది. ఆ దేశమే అధ్యక్షత వహిస్తుంది. ఈ అధ్యక్ష ఎన్నిక కోసం జీ20ని ఐదు గ్రూపులుగా విభజించారు. గ్రూపులు వారీగా అధ్యక్ష బాధ్యతలు అందుతాయి. ఆ గ్రూప్‌లో ఓటింగ్‌ నిర్వహించి ఎంపిక చేస్తారు. 2022లో భారత్‌లో నిర్వహించాలని ప్రభుత్వం ఆలోచిస్తోంది.

## సభ్యదేశాలు

# అర్జెంటీనా
# బ్రెజిల్
# చైనా
# జర్మనీ
# ఇండోనేషియా
# జపాన్
# ఆస్ట్రేలియా
# కెనడా
# ఫ్రాన్సు
# భారతదేశం
# ఇటలీ
# మెక్సికో
# దక్షిణ కొరియా
# రష్యా
# టర్కీ
# అమెరికా సంయుక్త రాష్ట్రాలు
# దక్షిణ ఆఫ్రికా
# సౌదీ అరేబియా
# యునైటెడ్ కింగ్‌డమ్
# యూరోపియన్ యూనియన్

వీటికి అదనంగా ఆహ్వానిత దేశాలు సంస్థలు ఉంటాయి. 2008 నుంచి స్పెయిన్‌ శాశ్వత ఆహ్వానిత దేశం.  జీ20లో పాకిస్థాన్‌ లేదు. 2019లో నెదర్లాండ్స్‌, స్పెయిన్‌, థాయ్‌లాండ్‌, చిలీ, సింగపూర్, వియత్నాం, ఈజిప్ట్, సెనెగల్‌లను ఆహ్వానించారు. ఇక సంస్థల విషయానికి వస్తే వరల్డ్‌ బ్యాంక్‌, ఐరాస, అంతర్జాతీయ కార్మిక సంస్థ, ఓఈసీడీ, డబ్ల్యూహెచ్‌వో, ఐఎంఎఫ్‌, డబ్ల్యూటీవో, ఫైనాన్షియల్‌ స్టెబిలిటీ బోర్డు, ఆసియా డెవలప్‌మెంట్‌ బ్యాంక్‌లు దీనికి హాజరవుతాయి.

## చర్చించే అంశాలు
జీ20 దేశాలు ముఖ్యంగా విస్తృతమైన ఆర్థిక అంశాలతో కూడిన అజెండాను చర్చిస్తాయి. వీటికి ప్రపంచ స్థాయి ప్రాధాన్యం ఉండాలి. సమకాలీన అంశాలను కూడా వీటిల్లో చేరుస్తారు. ముఖ్యంగా ప్రపంచ ఆర్థిక వ్యవస్థ, ఫైనాన్షియల్‌ మార్కెట్లు, పన్నుల విధానాలు, ఆర్థిక విధానాలు, అవినీతిపై పోరాటం వంటి అంశాలపై చర్చలు ఉంటాయి. వీటితో పాటు కొన్ని అనుబంధంగా  ఉండే అంశాలపై కూడా చర్చ చేపడుతుంటారు. పర్యావరణ మార్పులు, ప్రపంచ ఆరోగ్యం, ఉగ్రవాద వ్యతిరేక పోరాటం వంటివి ఉంటాయి.

వర్గం:జీ20 దేశాలు
ఆదిత్య ఇంజనీరింగ్ కళాశాల (సూరంపాలెం)

**ఆదిత్య ఇంజనీరింగ్ కళాశాల** ఆంధ్రప్రదేశ్, తూర్పు గోదావరి జిల్లా, పెద్దాపురం, సూరంపాలెం ఉంది. 

## చరిత్ర
ఆదిత్య ఇంజనీరింగ్ కళాశాల 2001 సంవత్సరంలో కాకినాడ స్థాపించబడింది.ఈ కళాశాల ఆంధ్రప్రదేశ్‌లోని తూర్పుగోదావరి జిల్లా, గండేపల్లి మండలం,సూరంపాలెం స్థాపించబడింది. 180 ఎకరాల విస్తీర్ణంలో నిర్మించారు. సామర్లకోట రైల్వే స్టేషన్ కి 15 కిమీ దూరంలోను. రాజమహేంద్రవరానికి 35 కిలోమీటర్ల దూరంలో ఉంది.ఆంధ్రప్రదేశ్,జవహర్‌లాల్ నెహ్రూ టెక్నలాజికల్ యూనివర్సిటీ కాకినాడ (JNTUK)కి అనుబంధంగా ఉంది.
## అవార్డులు
ఇండియన్ సొసైటీ ఫర్ టెక్నికల్ ఎడ్యుకేషన్ వారిచే ఆంధ్రప్రదేశ్ కు సంబంధించి బెస్ట్ చాప్టర్ అవార్డు లభించింది. రాష్ట్ర వ్యాప్తంగా ఇంజనీరింగ్ కళాశాల యందు విరివిగా విద్యార్థులకు వర్క్ షాప్ లు,, అధ్యాపకులకు ఫ్యాకల్టీ డెవలప్మెంట్ కార్యక్రమాలు నిర్వహించుటకు గాను ఈ అవార్డు ప్రధానం చేశారు.

## మూలాలు


వర్గం:కళాశాలలు
పోదెం వీరయ్య

**పోదెం వీరయ్య**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత జాతీయ కాంగ్రెస్ పార్టీ తరపున భద్రాచలం శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.పొదెం వీరయ్య 2022 డిసెంబర్ 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితురాలయ్యాడు .

## జననం, విద్యాభ్యాసం
వీరయ్య 1966, జనవరి 2న సమ్మయ్య - రాధాబాయి దంపతులకు తెలంగాణ రాష్ట్రం, జయశంకర్ భూపాలపల్లి జిల్లా, మంగపేట మండలంలోని  తొండ్యాల్ లక్ష్మిపూర్ గ్రామంలో జన్మించాడు. వ్యవసాయ కుటుంబానికి చెందిన ఆయన ఎంఏ పూర్తి చేశారు.

## వ్యక్తిగత జీవితం
వీరయ్యకు పద్మతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
భారత జాతీయ కాంగ్రెస్ పార్టీతో తన రాజకీయ జీవితాన్ని ప్రారంభించిన 1999లో కాంగ్రెస్ పార్టీ తరపున ములుగు శాసనసభ నియోజకవర్గం నుండి పోటిచేసి సమీప తెలుగుదేశం పార్టీ అభ్యర్థి అజ్మీరా చందూలాల్ పై 14,555 ఓట్ల మెజారిటీతో 11వ ఆంధ్రప్రదేశ్ శాసనసభకు ఎన్నికయ్యాడు. 2004లో కాంగ్రెస్ పార్టీ తరపున ములుగు శాసనసభ నియోజకవర్గం నుండి పోటిచేసి సమీప తెలుగుదేశం పార్టీ అభ్యర్థి సీతక్కపై 14,594 ఓట్ల మెజారిటీతో 12వ ఆంధ్రప్రదేశ్ శాసనసభకు ఎన్నికయ్యాడు.

2009లో కాంగ్రెస్ పార్టీ అభ్యర్థిగా ములుగు నియోజకవర్గం నుంచి పోటీచేసి తెలుగుదేశం పార్టీ అభ్యర్థి సీతక్క చేతులో 18,821 ఓట్ల తేడాతో ఓడిపోయాడు. 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ అభ్యర్థిగా ములుగు నియోజకవర్గం నుంచి పోటీచేసి సమీప తెలంగాణ రాష్ట్ర సమితి పార్టీ అభ్యర్థి అజ్మీరా చందూలాల్ చేతులో 16,399 ఓట్ల తేడాతో ఓడిపోయాడు.

2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ తరపున  భద్రాచలం శాసనసభ నియోజకవర్గం నుండి పోటీచేసి సమీప తెలంగాణ రాష్ట్ర సమితి పార్టీ అభ్యర్థి తెల్లం వెంకట్రావుపై 11,785 ఓట్ల మెజారిటీతో గెలుపొందాడు. పొదెం వీరయ్య ఎన్నికలలో ఓడిపోయాడు, ఆయనను 2024 జులై 8న  అటవీ అభివృద్ధి సంస్థ ఛైర్మన్‌గా రాష్ట్ర ప్రభుత్వం నియమించింది.

## పదవులు

* అంచనాల కమిటీ సభ్యుడు
* ఎస్.టి. కమిటీ సభ్యుడు

## ఇతర వివరాలు
చైనా, మలేషియా, సింగపూర్, దక్షిణ కొరియా, థాయ్‌లాండ్ మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2018)
వర్గం:1966 జననాలు
వర్గం:జయశంకర్ భూపాలపల్లి జిల్లా వ్యక్తులు
వర్గం:ములుగు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జయశంకర్ భూపాలపల్లి జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:భద్రాద్రి కొత్తగూడెం జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
తమ్మిలేరు రిజర్వాయర్ ప్రాజెక్టు

thumb|250x250px|కొల్లేరు సరస్సులో తమ్మిలేరు కాలువ కలయక
తమ్మిలేరు రిజర్వాయర్ ప్రాజెక్టు అనేది తమ్మిలేరు నదిపై పశ్చిమ గోదావరి జిల్లాలోని ఎర్రంపల్లి గ్రామ సమీపంలో నిర్మించిన ఒక మధ్య తరహా సాగునీటి ప్రాజెక్టు. కృష్ణా (చాట్రాయి మండలం) , పశ్చిమ గోదావరి జిల్లా (చింతలపూడి, లింగపాలెం మండలం) లలోని కొన్ని మెట్ట ప్రాంతాలకు ప్రధానంగా సాగునీటి వసతి కల్పించేందుకు ఈ ప్రాజెక్టు ఉద్దేశించబడింది. 1980 లో నిర్మాణం పూర్తయిన ఈ ప్రాజెక్టులో భాగంగా తమ్మిలేరు నదిపై ఒక రిజర్వాయరు, రెండు ప్రధాన కాలువలను నిర్మించారు. ఈ ప్రాజెక్టు ఆయకట్టు 9,169 ఎకరాలు (3,711 హెక్టార్లు). ముఖ్యంగా చాట్రాయి, చింతలపూడి, లింగపాలెం మండలాల లోని మెట్ట ప్రాంతాల రైతులకు ఖరీఫ్, రబీ కాలాలలో ఈ తమ్మిలేరు రిజర్వాయర్ ప్రధాన సాగునీటి వనరుగా వుంది.

## తమ్మిలేరు నది
thumb|250x250px|తమ్మిలేరు కాలువ  ఏలూరు వద్ద
తమ్మిలేరు నది ఖమ్మం జిల్లాలోని బేతుపల్లి చెరువు వద్ద పుట్టి ఖమ్మం, కృష్ణా, పశ్చిమగోదావరి జిల్లాలలో సుమారు 100 కి. మీ. దూరం పైగా ప్రవహించి చివరకు కొల్లేరు సరస్సులో కలుస్తుంది. మిత్రా కమిటీ సిఫారసు అనుసరించి ఈ నదిపై పశ్చిమ గోదావరి జిల్లాలోని చింతలపూడి గ్రామానికి 9 కి.మీ. దూరంలో ఎర్రంపల్లి గ్రామ సమీపంలో 9.82 కోట్ల రూపాయల వ్యయంతో ఈ ప్రాజెక్టును నిర్మించారు.  1969 లో ప్రారంభించిన ప్రాజెక్టు నిర్మాణం 1980 లో పూర్తయ్యింది.

## ప్రాజెక్టు స్వరూపం
తమ్మిలేరు రిజర్వాయరు నీటి నిలువ సామర్ధ్యం 3 టి.ఎం.సి. లు. రిజర్వాయరు విస్తీర్ణం సుమారు 2,000 ఎకరాలు పైబడి వుంది.  కుడి కాలువ పొడవు 6.5 కి.మీ. ఎడమ కాలువ పొడవు 10.85  కి.మీ. ఈ ప్రాజెక్టు లో భాగంగా ప్రధాన కుడి కాలువ క్రింద 3,830 ఎకరాలు, ప్రధాన ఎడమ కాలువ క్రింద 4,244 ఎకరాలు, మంకొల్లు కాలువ క్రింద 1,095 ఎకరాలు చొప్పున మొత్తం 9,169 ఎకరాలు (3,711 హెక్టార్లు) సాగు అవుతున్నాయి.

## ప్రాజెక్టు సమస్యలు
* రిజర్వాయరు లో ప్రవేశించే జలాల లభ్యత క్రమేణా తగ్గిపోతుండడం అనేది ఈ ప్రాజెక్ట్ కు తీవ్ర సమస్యగా వుంది. ఖమ్మం జిల్లాలో బేతుపల్లి చెరువుకు ఎగువున వున్న అటవీ ప్రాంతాలలో కురిసే భారీ వర్షాలు వరద నీరుగా బేతుపల్లి చెరువులోకి చేరతాయి. ఆ  చెరువు నుండి ఈ వరద నీరు తమ్మిలేరు నదిగా ప్రవహించి రిజర్వాయర్ లో చేరుకొని ప్రాజెక్టుకు సాగునీటి లభ్యతను పెంచుతుంది. అయితే ప్రాజెక్టుకు ప్రధానంగా సాగునీరు అందించే ఈ బేతుపల్లి చెరువుకు, త్రాగునీటి ప్రాజెక్టులలో భాగంగా ఆనకట్టలు కట్టేస్తుండడంతో వరద నీరు క్రిందకు ప్రవహించే సామర్ధ్యం తగ్గిపోతున్నది. దానితో రిజర్వాయర్ లోపలికి ప్రవహించే  తమ్మిలేరు నదీ జలాల లభ్యత ఏటా క్రమంగా తగ్గిపోతుంది. 
* ప్రాజెక్టు అభివృద్ధికి నిధుల కొరత సమస్య ఎదురవుతున్నది. ప్రాజెక్టు నిర్మించి 40 ఏళ్ళు  పూర్తి కావస్తున్నా ఇప్పటికీ పూర్తిస్థాయి మరమ్మత్తులకు కూడా ఈ ప్రాజెక్టు నోచుకోలేదు. లాకుల మరమ్మత్తులు, బలహీనమైన రిజర్వాయరు గట్లను దృఢ పరచడానికి, ప్రధాన కాలువల మరమ్మత్తులకు నిధుల కొరత తీవ్రంగా వుంది.

## మూలాలు


## వెలుపలి లంకెలు

వర్గం:ఆనకట్టలు
వర్గం:ఆంధ్రప్రదేశ్ నీటి వనరులు
నాగమండల (1997 సినిమా)

**నాగమండల** 1997లో విడుదలైన కన్నడ చలనచిత్రం. గిరీష్ కర్నాడ్ రాసిన నాగమండల నాటకం ఆధారంగా టి.ఎస్.నాగాభరణ దర్శకత్వంలో విడుదలైన ఈ చిత్రంలో ప్రకాష్ రాజ్, విజయలక్ష్మీ ప్రధాన పాత్రల్లో నటించారు. నాగమండల చిత్రకథ 1973లో హిందీలో వచ్చిన *దువిదా* చిత్రకథను పోలివుంటుంది.

## కథ
తనను నిర్లక్ష్యం చేసే భర్తకు మందు పెడదామని భావించిన ఒక భార్య పాలల్లో మందు కలిపితే, పొరపాటున ఆ పాలు వొలికి పుట్టలో పడతాయి. వాటిని తాగిన పుట్టలోని పాము రోజూ ఆమె భర్త రూపు దాల్చి, ఇల్లాలితో జతకడుతూ ఉంటుంది. తర్వాత ఏమవుతుందనేది కథ.

## నటవర్గం
* ప్రకాష్ రాజ్
* విజయలక్ష్మీ
* మండ్య రమేష్
* బి. జయశ్రీ

## సాంకేతికవర్గం
* దర్శకత్వం: టి.ఎస్.నాగాభరణ
* నిర్మాత: శ్రీహరి ఎల్. ఖోడే
* రచన: గిరీష్ కర్నాడ్
* సంగీతం: సి. అశ్వంత్
* ఛాయాగ్రహణం: జి.ఎస్. భాస్కర్

## అవార్డులు
*కర్ణాటక రాష్ట్ర అవార్డులు*
* ఉత్తమ ద్వితీయ చిత్ర అవార్డు
* ఉత్తమ సహాయ నటుడు, నటి అవార్డులు
* ఉత్తమ కళా దర్శకత్వం అవార్డు
* ఉత్తమ ఛాయాగ్రహణం అవార్డు

*ఉదయ సినీ అవార్డులు*
* ఉత్తమ చిత్ర అవార్డు
* ఉత్తమ దర్శకత్వ అవార్డు (టి. ఎస్. నాగభరణ)
* ఉత్తమ సహాయ నటుడు, నటి అవార్డులు (మాండ్యా రమేష్, బి. జయశ్రీ)
* ఉత్తమ గాయకురాలు అవార్డు (సంగీత కట్టి)

*ఇతర అవార్డులు & గుర్తింపులు*
* 1997లో అంతర్జాతీయ చలన చిత్రోత్సవం కోసం భారతదేశం తరపున ఎంపిక చేయబడింది
* ఫిలింఫేర్ ఉత్తమ దర్శకత్వ అవార్డు
* సినీ ఎక్స్‌ప్రెస్ ఉత్తమ దర్శకుడు అవార్డు
* ఫిల్మ్ ఫ్యాన్స్ అసోసియేషన్ అవార్డు
* యునైటెడ్ స్టేట్స్ లోని పంతొమ్మిది ముఖ్యమైన కేంద్రాలలో ప్రదర్శించబడింది

## మూలాలు

## ఇతర లంకెలు
*
* https://web.archive.org/web/20120206131155/http://www.iicdelhi.nic.in/iic2007/performance_nagamandala.html

వర్గం:గిరీష్ కర్నాడ్ సినిమాలు
వర్గం:కన్నడ సినిమాలు
మహ్మద్ మొజం ఖాన్

**మహ్మద్‌ మొజం ఖాన్‌,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున బహదూర్‌పూరా శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు.

## జననం, విద్యాభ్యాసం
మహ్మద్‌ మొజం ఖాన్‌ 1970, సెప్టెంబరు 10న నసీబ్ ఖాన్ - ఖన్నా ఖాతూన్ దంపతులకు తెలంగాణ రాష్ట్ర రాజధాని హైదరాబాదులో జన్మించాడు. ఇంటర్మీడియట్ వరకు చదువుకున్నాడు.

## వ్యక్తిగత జీవితం
మహ్మద్‌ మొజం ఖాన్‌ కు జెహ్రా ఖాటూన్ తో వివాహం జరిగింది. వారికి ఇద్దరు కుమారులు, ఇద్దరు కుమార్తెలు ఉన్నారు.

## రాజకీయ విశేషాలు
మహ్మద్‌ మొజం ఖాన్‌ 2004లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున బహదూర్‌పూరా శాసనసభ నియోజకవర్గం నుండి 12వ ఆంధ్రప్రదేశ్ శాసనసభకు ఎన్నికయ్యాడు. పోటీచేసి సిపిఐ పార్టీ అభ్యర్థి మీర్ అహ్మద్ ఆలీపై 54,582 ఓట్ల మెజారిటీతో గెలుపొందాడు. 2009లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున బహదూర్‌పూరా శాసనసభ నియోజకవర్గం నుండి 13వ ఆంధ్రప్రదేశ్ శాసనసభకు ఎన్నికయ్యాడు.

2014లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా పోటీచేసి సమీప తెలుగుదేశం పార్టీ అభ్యర్థి అబ్దుల్ రహమాన్ పై 95,045 ఓట్ల మెజారిటీ తో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి ఇనాయత్ ఆలీ బక్రీ పై 82,518 ఓట్ల మెజారిటీతో గెలుపొందాడు.

## పదవులు

* వక్ఫ్ బోర్డు సభ్యుడు

## ఇతర వివరాలు
కెనడా, మలేషియా, సౌదీ అరేబియా, థాయిలాండ్, యునైటెడ్ అరబ్ ఎమిరేట్స్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:1970 జననాలు
వర్గం:తెలంగాణ రాజకీయ నాయకులు
వర్గం:రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
ఉంబర్తా (1982 సినిమా)

**ఉంబర్తా** 1982లో విడుదలైన మరాఠి చలనచిత్రం. శాంత నిసల్ రాసిన మరాఠి నవల *బేఘర్* ఆధారంగా డా. జబ్బార్ పటేల్ దర్శకత్వం వహించిన ఈ చిత్రంలో స్మితా పాటిల్, గిరీష్ కర్నాడ్, శ్రీకాంత్ మోఘే, అశాలత వబ్గావ్కర్, కుసుమ్ కులకర్ణి, పూర్ణిమ గను ముఖ్యపాత్రల్లో నటించారు.

ఈ చిత్రం 29వ భారత జాతీయ చలనచిత్ర పురస్కారాలులో మరాఠీ ఉత్తమ చలనచిత్రంగా ఎంపికైంది. ఈ చిత్రంలో ప్రధాన పాత్ర పోషించిన స్మితా పాటిల్ ఉత్తమ నటిగా మరాఠీ రాజ్య చిత్రపత్ పురస్కరం అందుకుంది.

## కథా నేపథ్యం
సమాజంలో మార్పు తేవాలన్న సదుద్దేశ్యంతో నాలుగు గోడలమధ్య నుండి బయటికి రావలన్న మహిళ కల నేపథ్యంలో రూపొందిన చిత్రమిది.

## నటవర్గం

* స్మితా పాటిల్
* గిరీష్ కర్నాడ్
* శ్రీకాంత్ మోఘే
* ఆశాలత 
* కుసుమ్ కులకర్ణి
* పూర్ణిమ గను
* రాధ కర్నాడ్
* సతీష్ ఆలేకర్
* ముకుంద్ చిటాలే
* సురేఖ దివాకర్
* దయా డోంగ్రే
* రవి పట్వర్ధన్
* విజయ్ జోషి
* జయమాల కాలే
* సంధ్య కాలే
* స్వరూప ఖోపికర్
* మనోరమ వాగ్లే

## సాంకేతికవర్గం
* దర్శకత్వం: జబ్బార్ పటేల్
* నిర్మాత: జబ్బార్ పటేల్, డివి రావు
* స్క్రీన్ ప్లే: విజయ్ టెండూల్కర్
* మాటలు: వసంత్ దేవ్
* ఆధారం: శాంత నిసల్ రాసిన మరాఠి నవల *బేఘర్*
* సంగీతం: హృదయనాథ్ మంగేష్కర్, రవీంద్ర సాత్
* ఛాయాగ్రహణం: రాజన్ కినాగి
* కూర్పు: ఎన్.ఎస్. వైద్య

## అవార్డులు
* 1982: ఉత్తమ మరాఠి చిత్రం - భారత జాతీయ చలనచిత్ర పురస్కారాలు
* 1982: ఉత్తమ చిత్రం - మహారాష్ట్ర రాష్ట్ర చలనచిత్ర పురస్కారాలు
* 1982: ఉత్తమ దర్శకుడు (జబ్బార్ పటేల్) - మహారాష్ట్ర రాష్ట్ర చలనచిత్ర పురస్కారాలు
* 1982: ఉత్తమ నటి (స్మితా పాటిల్) - మహారాష్ట్ర రాష్ట్ర చలనచిత్ర పురస్కారాలు

## మూలాలు

## ఇతర లంకెలు
* 

వర్గం:మరాఠీ సినిమాలు
వర్గం:గిరీష్ కర్నాడ్ సినిమాలు
పట్నం నరేందర్ రెడ్డి

**పట్నం నరేందర్‌ రెడ్డి**, తెలంగాణ రాష్ట్రానికి చెందిన రాజకీయ నాయకుడు, కొడంగల్ శాసనసభ నియోజకవర్గ శాసన సభ్యుడు. అతను భారత్ రాష్ట్ర సమితి పార్టీకి చెందినవాడు.

## జీవిత విశేషాలు
పట్నం నరేందర్ రెడ్డి 1970, జనవరి 22న తెలంగాణ రాష్ట్రం, రంగారెడ్డి జిల్లా, షాబాద్ మండలంలోని గొల్లుర్‌దుర్గ గ్రామంలో జన్మించాడు. అతని తండ్రి మల్లారెడ్డి, తల్లి రుక్కమ్మ. అతను ఉమ్మడి మహబూబ్ నగర్ జిల్లా కొడంగల్ నియోజకవర్గం నుండి ఎన్నికై మంత్రిగా పనిచేసిన పట్నం మహేందర్ రెడ్డి అతని సోదరుడు. తెలంగాణ ఆవిర్భావం తరువాత అతను కొడంగల్ నుండి మరలా శాసనమండలి సభ్యునిగా ఎన్నికైనాడు.

1991 బి.ఎస్సీ (అగ్రికల్చర్) ను మహారాష్ట్రలోని అకోలాలో ఉన్న పి.కె.వి. విశ్వవిద్యాలయం నుంచి చేసాడు.

## వ్యక్తిగత జీవితం
నరేందర్ రెడ్డికి శృతితో వివాహం జరిగింది. వారికి ఒక కుమారుడు హితీశ్ రెడ్డి, ఇద్దరు కుమార్తెలు ఉన్నారు.

## రాజకీయ జీవితం
నరేందర్ రెడ్డి తెలంగాణ రాష్ట్ర సమితి పార్టీతో తన రాజకీయ జీవితాన్ని ప్రారంభించాడు. 2009 మే 2 నుండి 2014 జూన్ 1 వరకు కొడంగల్ నుండి టీడీపీ తరపున ఉమ్మడి ఆంధ్రప్రదేశ్ శాసనమండలి సభ్యునిగా, 2014 జూన్ 2 నుండి 2015 మే 1 వరకు తెలంగాణ శాసన మండలి సభ్యుడిగా పనిచేసాడు. ఆయన 2017లో తెలంగాణ రాష్ట్ర సమితి కార్యదర్శిగా నియమితుడయ్యాడు. నరేందర్ రెడ్డి 2016 జనవరి 5నుండి 2018 డిసెంబరు 11 వరకు తెలంగాణ శాసనమండలి సభ్యుడిగా పనిచేసి 2018లో శాసనసభ ఎన్నికలలో కొడంగల్ నియోజకవర్గం నుండి పోటీ చేసాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ తరపున పోటీచేసి సమీప కాంగ్రెస్ పార్టీ అభ్యర్థి రేవంత్ రెడ్డిపై 9,319 ఓట్ల మెజారిటీతో గెలుపొందాడు. అనంతరం తన ఎం.ఎల్.సి పదవికి రాజీనామా చేసాడు.

## ఆరోపణలు
అతను తెలంగాణ షాబాద్ లో నరేందర్ రెడ్డి పేరు మీద పెట్రోల్ పంపు ఉందని, తనకు పెట్రోల్ పంపు ఉన్నట్లు అఫిడవిట్ లో పేర్కొనకుండా నరేందర్ రెడ్డి త‌ప్పుడు స‌మాచారం ఇచ్చార‌ని రేవంత్ రెడ్డి స్ప‌ష్టం చేసాడు. ఎన్నికల ఖర్చులకు విదేశాల నిధులు తీసుకోవడం నిషేధం. ఆ విరాళాలు తీసుకున్నట్లయితే పోటీకి వాళ్ళు అనర్హులు. అమెరికా నుంచి ఎన్నికల ఖర్చుకోసం 5లక్షలు వచ్చినట్లు అఫిడవిట్ లో చూపించాడు. ఈ ఉల్లంఘనలను పరిగణనలోకి తీసుకుని నరేందర్ రెడ్డిని అనర్హుడిగా ప్రకటించాలని రేవంత్ రెడ్డి కోరాడు.

## ఇతర వివరాలు
నేపాల్, యునైటెడ్ అరబ్ ఎమిరేట్స్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.

## మూలాలు

## బాహ్య లంకెలు
* 

వర్గం:జీవిస్తున్న ప్రజలు
వర్గం:1970 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
వర్గం:తెలంగాణ శాసన సభ్యులు (2018)
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
వర్గం:రంగారెడ్డి జిల్లాకు చెందిన ఆంధ్రప్రదేశ్ శాసనమండలి సభ్యులు
శ్రీ కోదండరామస్వామి వారి ఆలయం, శ్రీకాకుళం

శ్రీ కోదండరామ ఆలయం, శ్రీకాకుళం పట్టణం లోని దర్శనీయ ప్రదేశాలలో ఒకటి. ఇది  నాగావళి నదీతీరాన ప్రస్తుత కృష్ణాపార్కు సమీపంలో పాలకొండ రోడ్డు ప్రక్కన నిర్మించబడింది. ఈ దేవాలయం 1826 లో నిర్మింపబడింది.

## దేవాలయ వ్యవస్థాపకులు
స్వర్గీయ అద్దమనుగుల వెంకన్న పంతులు, ఆయన సతీమణి వెంకాయమ్మ, కుమార్తె రత్నాయమ్మ నిర్మించినట్లు ఆలయంలో గల వివరములను బట్టి తెలుస్తున్నది. ఈ ఆలయానికి నాలుగు వందల ఎకరాల భూమి నరసన్నపేట మండలం పోతయ్యవలసలో ఉంది.

## స్థానిక ప్రాశస్త్యం
ఈ దేవాలయమును చాలా మహిమ గలది గా స్థానికులు భావిస్తారు. శ్రీకాకుళం పట్టణంలో  నిర్మించిన మొట్ట మొదటి రామాలయం ఇది.

## ఉపనిషన్మందిరం
ఈ దేవాలయం నకు అనుబంధంగా ఉపనిషన్మందిరం అనే ధార్మిక సంస్థ సుమారు వంద సంవత్సరములు పైబడి కొనసాగుతున్నది. సనాతన ధర్మాన్ని ప్రచారం చేయటం, పురాణ, వేద విజ్ఞానాన్ని పెంపొందించటం ఈ సంస్థ లక్ష్యం. ఈ లక్ష్యానికి అనుగుణంగా ఏర్పాటు చేసిన గ్రంధాలయంలో తెలుగు, సంస్కృతం, హిందీ, ఆంగ్ల భాషలో సుమారు 5000 పుస్తకాలు ఉన్నాయి. నేటికి ప్రతీ ఆదివారం సాయంత్రం ధార్మిక ప్రవచనాలు, గోష్టులు కొనసాగుతూ ఉన్నాయి.

## మూలాలు

వర్గం:హిందూ దేవాలయాలు
వర్గం:శ్రీకాకుళం జిల్లా పుణ్యక్షేత్రాలు
నిశాంత్ (1975 సినిమా)

**నిశాంత్** 1975, సెప్టెంబర్ 5న విడుదలైన హిందీ చలనచిత్రం. శ్యామ్ బెనగళ్ దర్శకత్వం వహించిన ఈ చిత్రంలో గిరీష్ కర్నాడ్, అమ్రీష్ పురి, షబానా అజ్మీ, అనంత్ నాగ్, సాధు మోహర్, స్మితా పాటిల్, నసీరుద్దీన్ షా తదితరులు నటించారు. విజయ్ టెండూల్కర్ రచనలో సత్యదేవ్ దూబే మాటల రాసిన ఈ చిత్రం నసీరుద్దీన్ షా తొలిచిత్రం.

ఈ చిత్రం 1976 లండన్ ఫిల్మ్ ఫెస్టివల్, 1977 మెల్బోర్న్ ఇంటర్నేషనల్ ఫిల్మ్ ఫెస్టివల్ లో ప్రదర్శించబడింది. 1977లో జరిగిన చికాగో ఇంటర్నేషనల్ ఫిల్మ్ ఫెస్టివల్ లో ప్రదర్శించబడి గోల్డెన్ జ్ఞాపికను అందుకుంది.

## కథానేపథ్యం
భారతదేశంలో ఫ్యూడలిజం ఉన్న సమయంలో గ్రామీణ ప్రాంతాల్లో ఉన్నతవర్గాల వారి దౌర్జన్యం, మహిళలపై జరిగే లైంగిక దోపిడీల నేపథ్యంలో ఈ చిత్రం రూపొందించబడింది.

## నటవర్గం
* గిరీష్ కర్నాడ్ (ఉపాధ్యాయుడు)
* షబానా అజ్మీ (సుశీల, ఉపాధ్యాయుడి భార్య)
* అనంత్ నాగ్ (అంజయ్య, జమిందారు సోదరుడు)
* అమ్రీష్ పురి (పెద్ద జమిందారు)
* సత్యదేవ్ దూబే (పూజారి)
* స్మితా పాటిల్ (రుక్మిణి)
* మోహన్ అగాశే (ప్రసాద్, జమిందారు సోదరుడు)
* కుల్భూషన్ ఖర్బందా (పోలీస్ పటేల్)
* నసీరుద్దీన్ షా (విశ్వం, జమిందారు సోదరుడు)
* సాధు మోహర్ (ప్రత్యేక పాత్ర)
* సవిత బజాజ్

## సాంకేతికవర్గం
* దర్శకత్వం: శ్యామ్ బెనగళ్
* నిర్మాత: మోహన్ జె. బిల్జానీ, ఫ్రేని ఎం. వరివాయ
* రచన: విజయ్ టెండూల్కర్
* మాటలు: సత్యదేవ్ దూబే
* సంగీతం: వనరాజ్ భాటియా
* ఛాయాగ్రహణం: గోవింద్ నిహాలని
* కూర్పు: భానుదాసు దివాకర్

## అవార్డులు

|-
| 1975
| మోహన్ జె. బిల్జానీ, ఫ్రేని ఎం. వరివాయ
| ఉత్తమ హిందీ చిత్రం - భారత జాతీయ చలనచిత్ర పురస్కారాలు
| 
|-
| rowspan="4"|1976
| మోహన్ జె. బిల్జానీ, ఫ్రేని ఎం. వరివాయ
|బెంగాళీ ఫిలిం జర్నలిస్ట్స్ అసోసియేషన్ - ఉత్తమ భారతీయ చిత్ర పురస్కారాలు
|
|-
| శ్యామ్ బెనగళ్
| ఉత్తమ దర్శకుడు (హిందీ విభాగం) - బెంగాళీ ఫిలిం జర్నలిస్ట్స్ అసోసియేషన్ పురస్కారాలు
| 
|-
| విజయ్ టెండూల్కర్
| ఉత్తమ స్క్రీన్ ప్లే (హిందీ విభాగం) - బెంగాళీ ఫిలిం జర్నలిస్ట్స్ అసోసియేషన్
| 
|-
| శ్యామ్ బెనగళ్
| పామ్ డి ఓర్
| 
|}

## మూలాలు

## ఇతర లంకెలు
*
*ఫిల్మీగీక్ లో నిశాంత్ సినిమా రివ్యూ 

వర్గం:హిందీ సినిమాలు
వర్గం:గిరీష్ కర్నాడ్ సినిమాలు
వర్గం:షబానా అజ్మీ నటించిన సినిమాలు
ముత్తిరెడ్డి యాదగిరి రెడ్డి

**యాదగిరి**  తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున జనగాం శాసనసభ నియోజకవర్గ శాసన సభ్యుడిగా ఉన్నాడు.

## జననం, విద్య
యాదగిరి రెడ్డి 1953, ఫిబ్రవరి 11న గోపాల్‌రెడ్డి, కౌసల్యదేవి దంపతులకు తెలంగాణ రాష్ట్రం హన్మకొండ జిల్లా ఐనవోలు మండలం లోని పున్నోల్ గ్రామంలో జన్మించాడు. యాదగిరి రెడ్డికి ఒక అన్న, ఒక తమ్ముడు, ఇద్దరు అక్కలు ఉన్నారు. 1970-72 మధ్యకాలంలో హన్మకొండలోని ప్రభుత్వ జూనియర్ కళాశాలో ఇంటర్మీడియట్ విద్యను పూర్తిచేశాడు. ఆ తరువాత కొంతకాలం వ్యవసాయం చేశాడు.

## ఉద్యోగం
పదో తరగతి చదువుతున్న సమయంలో తెలంగాణ ఉద్యమంలో పోలీస్ స్టేషన్‌పై దాడిచేసి మిత్రుడిని విడిపించాడు. తన మేనమామ మందలించడంతో హైదరాబాదు వెళ్ళి, ఆటో డ్రైవర్‌గా మారాడు. కొంతకాలం సికింద్రాబాద్ ఆటో యూనియన్ ప్రెసిడెంట్ గా పనిచేశాడు. తరువాత ఒక ఫ్యాక్టరీలో ఉద్యోగం వచ్చింది. అక్కడ జరిగిన అవినీతిని అధికారుల దృష్టికి తీసుకెళ్ళి అభినందనలు, ప్రమోషన్లు అందుకున్నాడు. ప్రభుత్వ ఉద్యోగం వచ్చింది.

## వ్యక్తిగత జీవితం
యాదగిరి రెడ్డికి పద్మలతారెడ్డితో వివాహం జరిగింది. వారికి ఒక కుమారుడు (పృథ్వీరాజ్‌రెడ్డి), ఒక కుమార్తె (తుల్జాభవానీ) ఉన్నారు.

## రాజకీయ విశేషాలు
1994లో కాంగ్రెస్ పార్టీ ద్వారా తన రాజకీయ జీవితాన్ని ప్రారంభించాడు. 1994లో కాంగ్రెస్ నుండి మేడ్చల్ ఎమ్మెల్యే టికెట్ కోసం ప్రయత్నం చేశాడు. అది మరొకరికి వెళ్ళింది. కాంగ్రెస్‌లో చేరిన తర్వాత సరైన అవకాశాలు రాలేదు. దాంతో టీఆర్ఎస్ పార్టీలో చేరాడు. 2004 సార్వత్రిక ఎన్నికల్లో భాగంగా టిఆర్ఎస్ పార్టీ వర్ధన్నపేట ఎమ్మెల్యే టికెట్ ఇస్తే బీఫామ్ కరెక్ట్ ఇవ్వకపోవడం మూలంగా రైతు నాగలి గుర్తుపై పోటీ చేసి,  దయాకరరావు చేతిలో ఓడిపోయాడు. అటు తరువాత 2009లో టిఆర్ఎస్ తరపున ఉప్పల్ శాసనసభ నియోజకవర్గం ఎమ్మెల్యేగా పోటీచేసి, కాంగ్రెస్ పార్టీ అభ్యర్థి బండారి రాజిరెడ్డి చేతిలో ఓడిపోయాడు.

2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా జనగాం శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి పొన్నాల లక్ష్మయ్యపై 32,695 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ తరపున జనగాం శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి పొన్నాల లక్ష్మయ్య పై 29,568 ఓట్ల మెజారిటీతో గెలుపొందాడు. 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా కూడా ఉన్నాడు. 

ఆయనకు 2023లో జరిగే తెలంగాణ సార్వత్రిక ఎన్నికల్లో బీఆర్ఎస్ టికెట్ దక్కకపోవడంతో 2023 అక్టోబరు 05న తెలంగాణ రాష్ట్ర రోడ్డు రవాణా సంస్థ చైర్మ‌న్‌గా నియమిస్తూ ప్రభుత్వం ఉత్తర్వులు జారీ చేసింది.  ఆయన అక్టోబరు 08న హైదరాబాద్ ఆర్టీసీ క్రాస్ రోడ్ లోని బస్‌ భవన్‌లో టీఎస్ఆర్టీసీ చైర్మన్‌గా బాధ్యతలు చేపట్టాడు. తెలంగాణాలో 2023 డిసెంబర్​లో కాంగ్రెస్ ప్రభుత్వం ఏర్పడిన తరువుతా, ఛైర్మన్ల నియామకాలను రద్దు చేస్తు ఉత్తర్వులు జారీ చేయడంతో ఆర్టీసీ చైర్మన్ పదవి నుంచి తప్పుకోవాల్సి వచ్చింది. 

## నటుడిగా
* తపస్వి (1995) 
## ఇతర విషయాలు
# 2020, జూన్ నెలలో యాదగిరి రెడ్డికి కోవిడ్ 19 వైరస్ సోకినట్లు తేలింది. కోవిడ్ 19 వైరస్ సోకిన తెలంగాణ మొదటి శాసనసభ్యుడు ఇతడు.
# చైనా, రష్యా, యునైటెడ్ కింగ్‌డమ్‌ మొదలైన దేశాలు సందర్శించాడు.

## మూలాలు

వర్గం:1953 జననాలు
వర్గం:జీవిస్తున్న ప్రజలు
వర్గం:జనగామ జిల్లా వ్యక్తులు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:జనగామ జిల్లా నుండి ఎన్నికైన శాసన సభ్యులు
వర్గం:జనగామ జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
రత్నదీప్ (1979 సినిమా)

**రత్నదీప్** 1979లో విడుదలైన హిందీ చలనచిత్రం. బసు ఛటర్జీ దర్శకత్వంలో హేమా మాలిని, గిరీష్ కర్నాడ్, ఏకె హంగల్, ధీరజ్ కుమార్ తదితరులు ప్రధానపాత్రల్లో నటించగా, రాహుల్ దేవ్ బుర్మాన్ సంగీతం అందించాడు.

## కథ

## నటవర్గం
* హేమా మాలిని
* గిరీష్ కర్నాడ్
* ఏకె హంగల్
* ధీరజ్ కుమార్
* ప్రేమ నారాయణ్
* పూర్ణిమ జయరాం
* సులోచన లాట్కర్
* గౌతం సరీన్
* పించూ కపూర్
* యూనస్ పర్వేజ్

## సాంకేతికవర్గం
* స్క్రీన్ ప్లే, నిర్మాత, దర్శకత్వం: బసు ఛటర్జీ
* కథ: ఎఫ్.సి. మెహ్రా
* సంగీతం: రాహుల్ దేవ్ బుర్మాన్, గుల్జార్ (పాటలు)
* ఛాయాగ్రహణం: కె.కె. మహజన్

## మూలాలు

## ఇతర లంకెలు

వర్గం:1979 సినిమాలు
వర్గం:హిందీ సినిమాలు
వర్గం:గిరీష్ కర్నాడ్ సినిమాలు
బొగోటా

**బొగోటా**, కొలంబియా దేశపు రాజధాని, అతిపెద్ద నగరం. ఇది దేశ రాజకీయ, ఆర్థిక, పరిపాలనా, పారిశ్రామిక కేంద్రం.

బొగోటా, దేశానికి మధ్యలో బొగోటా సవానా అనే పీఠభూమిపై ఉంది. సందుర మట్టానికి 2,640 మీటర్ల ఎత్తున ఉంది. దక్షిణ అమెరికాలో అత్యంత ఎత్తైన రాజధానుల్లో ఇది మూడవది. ఇది 1,587 చ.కి.మీ. లలో వ్యాపించింది. నగరాన్ని 20 ప్రాంతాలుగా విభజించారు. సంవత్సరమంతా ఇక్కడ చల్లటి వాతావరణం ఉంటుంది..

దేశ పరిపాలాఅ వ్యవస్థతో పాటు అనేక అంతర్జాతీయ్ అవ్యాపార సంస్థలకు బొగోట్ నెలవు. కొలంబియా దేశపు వ్యాపార వాణిజ్య కేంద్రం. The దేశంలోకి వచ్చే విదేశీ పెట్టుబడుల్లో సింహభాగం ఇక్కడికే వస్తాయి. దేశ స్థూల దేశీయోత్పత్తిలో 24.7% బొగోటాలోనే జరుగుతుంది.
నగరంలోని ఎల్ డొరాడో విమానాశ్రయం గుండా లాటిన్ అమెరికాలో కెల్లా అత్యధిక సరుకు రవాణా జరుగుతుంది. అత్యధిక ప్రయాణీకులు ప్రయాణించే విమానాశ్రయాల్లో ఇది మూడవ స్థానంలో ఉంది. దేశం లోని అత్యధిక విశ్వవిద్యాలయాలకు, పరిశోధనా కేంద్రలకూ బొగోటా నెలవు. 2014 నాటి విశ్వ నగరాల ఇండెక్సులో బొగోటా 52 వ స్థానంలో నిలిచింది.

## మూలాలు
కొప్పుల మ‌హేష్ రెడ్డి

**కొప్పుల మ‌హేశ్ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున పరిగి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
మహేశ్ రెడ్డి 1973, ఫిబ్రవరి 5న హరీశ్వర్ రెడ్డి - గిరిజాదేవి దంపతులకు తెలంగాణ రాష్ట్రం, వికారాబాదు జిల్లా, పరిగి గ్రామంలో జన్మించాడు. తండ్రి కొప్పుల హరీశ్వర్‌ రెడ్డి పరిగి మాజీ ఎమ్మెల్యే. పరిగి అసెంబ్లీ స్థానం నుంచి ఏడుసార్లు పోటీచేసి ఐదుసార్లు గెలిచాడు. మహేశ్ రెడ్డి 1990లో హైదరాబాదులోని లిటిల్ ఫ్లవర్ జూనియర్ కళాశాల నుండి ఇంటర్మీడియట్, 1993లో ఉస్మానియా విశ్వవిద్యాలయం నుండి గ్రాడ్యుయేషన్ పూర్తి చేశాడు. కొంతకాలం వ్యాపారం చేశాడు.

## వ్యక్తిగత జీవితం
మహేశ్ రెడ్డికి ప్రతిమారెడ్డితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
తండ్రి హరీశ్వర్ రెడ్డి ప్రత్యక్ష రాజకీయాల నుంచి తప్పుకోవడంతో 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ పై పోటీచేసి సమీప కాంగ్రెస్ పార్టీ అభ్యర్థి టి. రాంమోహన్ రెడ్డి పై 15,841 ఓట్ల మెజారిటీతో గెలుపొందాడు. 

## మూలాలు

వర్గం:జీవిస్తున్న ప్రజలు
వర్గం:1973 జననాలు
వర్గం:తెలంగాణ శాసన సభ్యులు (2018)
వర్గం:వికారాబాదు జిల్లా వ్యక్తులు
వర్గం:వికారాబాదు జిల్లా రాజకీయ నాయకులు
వర్గం:తెలంగాణ వ్యాపారవేత్తలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఉస్మానియా విశ్వవిద్యాలయం పూర్వ విద్యార్ధులు
అప్పాజీపేట (అయోమయ నివృత్తి)

అప్పజీపేట పేరుతో ఒకటి కంటే ఎక్కువ పేజీలున్నాయి. ఆ వివరాలు:

# అప్పాజీపేట - అనంతపురం జిల్లా, పామిడి మండలం లోని గ్రామం
# అప్పాజి పేట - నల్గొండ జిల్లా, నల్గొండ మండలం లోని గ్రామం.
# అప్పాజిపేట - కడప జిల్లా, బద్వేలు మండలం లోని గ్రామం
జి. సాయన్న

**జ్ఞాని సాయన్న** (1951, మార్చి 5 - 2023, ఫిబ్రవరి 19) తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున సికింద్రాబాద్ కంటోన్మెంట్ శాసనసభ నియోజకవర్గం నుంచి శాసన సభ్యుడిగా ప్రాతినిధ్యం వహించాడు.

## జననం, విద్య
సాయన్న 1951, మార్చి 5న సాయన్న - భూదేవి దంపతులకు తెలంగాణ రాష్ట్రం హైదరాబాదులోని చిక్కడపల్లిలో జన్మించాడు. 1981లో ఉస్మానియా విశ్వవిద్యాలయం నుండి డిగ్రీ (బిఎస్సీ), 1984లో ఎల్.ఎల్.బి. పూర్తిచేశాడు.

## వ్యక్తిగత జీవితం
సాయన్నకు గీతతో వివాహం జరిగింది. వారికి 3 కుమార్తెలు, 1 కుమారుడు  ఉన్నారు.

## రాజకీయ విశేషాలు
సాయన్న తెలుగుదేశం పార్టీతో తన రాజకీయ జీవితాన్ని ప్రారంభించాడు. ఉమ్మడి ఆంధ్రప్రదేశ్ రాష్ట్రంలో 1994 నుండి 2009 వరకు మూడుసార్లు  తెలుగుదేశం పార్టీ తరపున సికింద్రాబాద్ కంటోన్మెంట్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 2009లో జరిగిన ఎన్నికల్లో ఓడిపోయాడు. తెలంగాణ రాష్ట్రం ఏర్పడిన తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా పోటీచేసి సమీప తెలంగాణ రాష్ట్ర సమితి పార్టీ అభ్యర్థి గజ్జెల నగేష్ పై 3275 ఓట్ల మెజారిటీ తో గెలుపొందాడు. ఆయన 2015లో తిరుమల తిరుపతి దేవస్థానం (టీటీడీ) పాలకమండలి సభ్యుడిగా నియమితుడయ్యాడు. తరువాత టిఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ పై పోటీ చేసి సమీప కాంగ్రెస్ పార్టీ అభ్యర్థి సర్వే సత్యనారాయణ పై 37,568 ఓట్ల మెజారిటీతో గెలుపొందాడు.

## హోదాలు
# ఆరుసార్లు హుడా (హైదరాబాద్ అర్బన్ డెవలప్‌మెంట్ అథారిటీ) డైరెక్టర్‌
#ఆంధ్రప్రదేశ్ శాసనసభ వీధి బాలల పునరావాసంపై హౌస్ కమిటీ చైర్మన్
# హెచ్‌సి చైల్డ్ ట్రాఫికింగ్ ఆంధ్రప్రదేశ్

## ఇతర వివరాలు
చైనా, హాంకాంగ్, మలేషియా, సింగపూర్, దక్షిణ కొరియా, అమెరికా సంయుక్త రాష్ట్రాలు దేశాలు సందర్శించాడు.

## మరణం
కొంతకాలంగా అనారోగ్యంతో బాధపడుతున్న సాయన్న 2023, ఫిబ్రవరి 19న హైదరాబాదులోని ఓ ఆసుపత్రిలో చికిత్స పొందుతూ తుది శ్వాస విడిచాడు.

## మూలాలు

వర్గం:1951 జననాలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (1999)
వర్గం:2023 మరణాలు
గోధూళి (1977 సినిమా)

**గోధూళి** 1977లో విడుదలైన హిందీ చలనచిత్రం. ఎస్.ఎల్.భైరప్ప రాసిన తబ్బలియు నీనాదె మగనే నవల ఆధారంగా బి.వి. కారంత్, గిరీష్ కర్నాడ్ దర్శకత్వంలో విడుదలైన ఈ చిత్రంలో కుల్భూషన్ ఖర్బందా, ఓం పురి, నసీరుద్దీన్ షా తదితరులు నటించారు. ఈ చిత్రం కన్నడంలో *తబ్బలియు నీనాదె మగనే* పేరుతో తెరకెక్కింది.

## కథానేపథ్యం
విదేశాల్లో వ్యవసాయశాస్త్రం చదివిన గ్రామీణ యువకుడు యుఎస్ నుండి తిరిగివస్తూ తన అమెరికన్ భార్యను గ్రామానికి తీసుకువచ్చే నేపథ్యంతో ఈ చిత్రం రూపొందించబడింది. 

## నటవర్గం
* కుల్భూషన్ ఖర్బందా
* ఓం పురి
* నసీరుద్దీన్ షా
* పౌలా లిండ్సే
* సాబిత్రి ఛటర్జీ

## సాంకేతికవర్గం
* రచన, దర్శకత్వం: బి.వి. కారంత్, గిరీష్ కర్నాడ్
* నిర్మాత: బి.ఎం. వెంకటేష్, చందులాల్ జైన్
* మాటలు: శరద్ జోషి
* ఆధారం: ఎస్. ఎల్. భైరప్ప రాసిన *తబ్బలియు నీనాదె మగనే* నవల
* ఛాయాగ్రహణం: అపూర్వ కిషోర్ బిర్

## అవార్డులు
# 1984లో జరిగిన ఇంటర్నేషనల్ ఫిల్మ్ ఫెస్టివల్ ఆఫ్ ఇండియా (ఐ.ఎఫ్.ఎఫ్.ఐ.) ప్రదర్శించబడింది.
# 25వ భారత జాతీయ చలనచిత్ర పురస్కారాలులో ఎస్. పి. రామనాథన్ ఉత్తమ ఆడియోగ్రఫీని అవార్డును అందుకున్నాడు.
# 27వ ఫిలింఫేర్ అవార్డులలో గిరీష్ కర్నాడ్, బి.వి.కారంత్ లకు ఉత్తమ స్క్రీన్ ప్లే అవార్డు లభించింది.

## మూలాలు

## ఆధార గ్రథాలు
* 
* 
* 
* 
* 

## ఇతర లంకెలు
* 

వర్గం:1977 సినిమాలు
వర్గం:హిందీ సినిమాలు
వర్గం:గిరీష్ కర్నాడ్ సినిమాలు
రీతూ బర్మేచ

**రీతూ బర్మేచ** తెలుగు సినిమా నటి. 2011లో అల్లరి నరేష్ హీరోగా వచ్చిన అహ నా పెళ్ళంట చిత్రంతో సినిమారంగంలోకి ప్రవేశించింది.

## జననం
రీతూ బర్మేచ 1988, నవంబర్ 16న ఢిల్లీలో జన్మించింది. కంప్యూటర్స్ లో డిగ్రీ పూర్తి చేసింది.

## సినిమారంగం
చిన్నప్పటినుంచీ సినిమాల ఉన్న ఆసక్తితో సినిమారంగంలోకి ప్రవేశించాలనుకున్న రీతూ, పలురకాల యాడ్స్ కి మోడల్ గా పనిచేస్తూ సినిమాలలో అవకాశాల కోసం ప్రయత్నం చేసింది. అలా  *[[అహ నా పెళ్ళంట (2011 సినిమా)|అహ నా పెళ్ళంట]]* సినిమాతో సినీరంగంలోకి అడుగుపెట్టింది. రీతూ అన్న రజత్ బర్మేచా *ఉడాన్* సినిమాలో నటించాడు.

### నటించిన చిత్రాలు

### సీరియళ్లు

## మూలాలు

## ఇతర లంకెలు
* 

వర్గం:తెలుగు సినిమా నటీమణులు
వర్గం:1988 జననాలు
అసుర

**అసుర** 2015, జూన్ 5న విడుదలైన తెలుగు చలనచిత్రం. కృష్ణ విజయ్ దర్శకత్వంలో నారా రోహిత్, ప్రియా బెనర్జీ, శ్రీవిష్ణు, డా. మల్లేశ్ బలష్టు తదితరులు నటించిన ఈ చిత్రానికి సాయి కార్తిక్ సంగీతం అందించాడు.

## కథ
ధర్మ (నారా రోహిత్) ఓ నిజాయితీ పరుడైన జైలర్ గా ఉంటూ వృత్తి విషయంలో ఎవరికీ తలొగ్గని, చట్టానికి లోబడి పనిచేసే జైలర్‌గా తన బాధ్యతలను సక్రమంగా నిర్వహిస్తూంటాడు. కొద్దికాలం తరువాత చార్లీ (రవివర్మ) అనే ఉరిశిక్ష పడిన క్రిమినల్ ధర్మ జైలులోకి వస్తాడు. తన క్రిమినల్ అలోచనలతో జైలు నుంచి తప్పించుకోవడానికి చార్లీ ప్లాన్ వేస్తాడు. ధర్మకు ఈ విషయం ఎలా తెలుస్తుంది? చార్లీ జైలు నుంచి తప్పించుకోకుండా ధర్మ ఏం ప్లాన్ చేశాడు? చివరకు ఏమైంది?అనేది మిగతా కథ.

## నటవర్గం
* నారా రోహిత్ (ధర్మతేజ) 
* ప్రియా బెనర్జీ (హారిక)
* రవివర్మ (చంద్రశేఖర్ "చార్లీ")
* మధుసూధన్ రావు (ముత్యమన్న)
* సత్యదేవ్ కంచరాన (దయా)
* డా. మల్లేశ్ బలష్టు
* భాను
* రూప దేవి
* వెన్నెల రామారావు
* శ్రీవిష్ణు (అతిథి పాత్ర)

## సాంకేతికవర్గం
* స్క్రీన్ ప్లే, దర్శకత్వం: కృష్ణ విజయ్
* నిర్మాత: శ్యామ్ దేవభక్తుని, కృష్ణ విజయ్, నారా రోహిత్
* సంగీతం: సాయి కార్తిక్
* ఛాయాగ్రహణం: ఎస్.వి. విశ్వేశ్వర్
* కూర్పు: ధర్మేంద్ర కాకరాల
* నిర్మాణ సంస్థ: దేవాస్ మీడియా అండ్ ఎంటర్టైన్మెంట్, కుశాల్ సినిమా, అరన్ మీడియా వర్క్స్

## పాటలు

## ఇతర వివరాలు
# ఈ చిత్రానికి సెంట్రల్ బోర్డ్ ఆఫ్ ఫిలిం సర్టిఫికేషన్ వారిచే యు/ఎ సర్టిఫికేట్ వచ్చింది
# ఈ చిత్రం విడుదలై ప్రేక్షకుల నుంచి మంచి స్పందన రావడంతోపాటు బాక్సాఫీసు వద్ద విజయం సాధించింది
# ఐడల్ బ్రెయిన్ వారిచే 3/5 రేటింగ్ ను పొందింది
# 123తెలుగు.కాం వారిచే 3.25/5 రేటింగ్ ను పొందింది

## మూలాలు

## ఇతర లంకెలు
* 

వర్గం:2015 తెలుగు సినిమాలు
కందాల ఉపేందర్ రెడ్డి

**కందాల ఉపేందర్‌ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున పాలేరు శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
ఉపేందర్ రెడ్డి 1960, జనవరి 9న నర్సింహరెడ్డి - మోహినీ దేవి దంపతులకు తెలంగాణ రాష్ట్రం, ఖమ్మం జిల్లా, కూసుమంచి మండలంలోని రాజుపేట గ్రామంలో జన్మించాడు. హైదరాబాదులోని ఉస్మానియా యూనివర్సిటీ పరిధిలోని సైఫాబాద్ సైన్స్ కాలేజీలో 1980లో బిఎస్సీ పూర్తిచేశాడు. సొంత వ్యాపారం ఉంది.

## వ్యక్తిగత జీవితం
ఉపేందర్ రెడ్డికి విజయతో వివాహం జరిగింది. వారికి ఇద్దరు కుమార్తెలు ఉన్నారు.

## రాజకీయ విశేషాలు
భారత జాతీయ కాంగ్రెస్ పార్టీతో తన రాజకీయ జీవితాన్ని ప్రారంభించిన ఉపేందర్ రెడ్డి, 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ తరపున పాలేరు శాసనసభ నియోజకవర్గం నుండి పోటీచేసి సమీప తెలంగాణ రాష్ట్ర సమితి పార్టీ అభ్యర్థి తుమ్మల నాగేశ్వరరావుపై 7,669 ఓట్ల మెజారిటీతో గెలుపొందాడు. 2018లో తెలంగాణ ముందస్తు ఎన్నికల అనంతరం కాంగ్రెస్ పార్టీ నుంచి తెలంగాణ రాష్ట్ర సమితి పార్టీ లో చేరాడు.

## ఇతర వివరాలు
ఇటలీ, రష్యా, స్పెయిన్, యునైటెడ్ కింగ్‌డమ్, అమెరికా సంయుక్త రాష్ట్రాలు మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:1960 జననాలు
వర్గం:తెలంగాణ శాసన సభ్యులు (2018)
వర్గం:ఖమ్మం జిల్లా వ్యక్తులు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
లావ్యుడా రాములు నాయక్

**లావ్యుడా రాములు నాయక్‌** తెలంగాణ రాష్ట్రానికి చెందిన రాజకీయ నాయకుడు, వైరా శాసనసభ నియోజకవర్గ శాసన సభ్యుడు.

## జననం
ఈయన 1955, జూన్ 21 న జన్మించాడు.

## రాజకీయ విశేషాలు
2018 లో జరిగిన తెలంగాణ ముందస్తు ఎన్నికల్లో స్వతంత్ర అభ్యర్థిగా పోటీ చేసి సమీప తెలంగాణ రాష్ట్ర సమితి పార్టీ అభ్యర్థి బానోతు మదన్ లాల్ పై 2013 ఓట్ల మెజారిటీతో గెలుపొందాడు.

## మూలాలు

వర్గం:జీవిస్తున్న ప్రజలు
వర్గం:1955 జననాలు
వర్గం:తెలంగాణ శాసన సభ్యులు (2018)
మెచ్చా నాగేశ్వరరావు

**మెచ్చా నాగేశ్వరరావు** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ నుండి అశ్వరావుపేట శాసనసభ నియోజకవర్గ శాసనసభ్యుడిగా ప్రాతినిధ్యం వహిస్తున్నాడు.

## జననం, విద్య
మెచ్చా నాగేశ్వరరావు 1965, జూన్ 16న  తెలంగాణ రాష్ట్రం, భద్రాద్రి కొత్తగూడెం జిల్లా, దమ్మపేట మండలం, మొద్దులగూడెం పంచాయతీ పరిధిలోని తాటి సుబ్బన్నగూడెం అనే మారుమూల గిరిజన గ్రామంలో జన్మించాడు. ఆయన తండ్రి పేరు మెచ్చా రాములు, తల్లి పేరు మెచ్చా ఆదెమ్మ. ఇతనికి ముగ్గురు అక్కలు, ఒక తమ్ముడు, ఒక చెల్లి ఉన్నారు. మూడో తరగతి వరకు ఊరికి మూడు కిలోమీటర్లు దూరంలోని తొట్టిపంపు గ్రామంలో, నాలుగో తరగతి నాయుడుపేట ప్రభుత్వ పాఠశాలలో చదువుకున్నాడు. 5 నుంచి 10 వరకు అశ్వారావుపేట ఎస్టీ హాస్టల్‌లో ఉండి జమీందారు దివాణం బడిలో చదువుకున్నాడు.

## వ్యక్తిగత జీవితం
నాగేశ్వరరావు తన మేనమామ కూతురు శ్యామలను ప్రేమ వివాహం చేసుకున్నాడు. వారికి పిల్లలు లేకపోవడంతో సోదరుడి కుమారుడిని దత్తత తీసుకున్నారు.

## సామాజిక సేవ
అశ్వారావుపేటలో ఐటీఐ కాలేజీ స్థాపించిన పీకేఎస్‌.మాధవన్‌ దగ్గర గిరిజనులను చైతన్యవంతులను చేసేందుకు ఆర్గనైజర్‌గా చేరిన నాగేశ్వరరావు అశ్వారావుపేట, దమ్మపేట, ముల్కలపల్లి, కుక్కునూరు, వేలేరుపాడు మండలాల్లో తిరుగుతూ గిరిజనులకు అవేర్‌ సంస్థ పథకాల గురించి అవగాహన కలిగించేవాడు.

## రాజకీయ విశేషాలు
మెచ్చా నాగేశ్వరరావు 1995లో దమ్మపేట మండలం మొద్దులగూడెం సర్పంచ్‌గా తొలిసారిగా ఎన్నికైయ్యాడు. 2001లో జరిగిన పంచాయితీ ఎన్నికల్లో  మొద్దులగూడెం సర్పంచ్‌గా నుంచి ఆయన ఏకగ్రీవమయ్యాడు. 2015లో తెలుగుదేశం పార్టీ రాష్ట్ర కార్యదర్శిగా, అశ్వారావుపేట నియోజకవర్గ పార్టీ బాధ్యులుగా నాగేశ్వరరావు ఉన్నాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా పోటీచేసి సమీప వైఎస్సార్ కాంగ్రెస్ పార్టీ అభ్యర్థి తాటి వెంకటేశ్వర్లు చేతిలో 930 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలుగుదేశం పార్టీ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి తాటి వెంకటేశ్వర్లు పై 13,117 ఓట్ల మెజారిటీతో గెలుపొందాడు. 2021లో టిఆర్ఎస్ పార్టీలో చేరాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2018)
వర్గం:1965 జననాలు
వర్గం:భద్రాద్రి కొత్తగూడెం జిల్లా వ్యక్తులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:భద్రాద్రి కొత్తగూడెం జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
నార్వేజియన్ ఎయిర్ షటిల్

**నార్వేజియన్ ఎయిర్ షటిల్, ASA.** (Norwegian Air Shuttle ), నార్వేజియన్‌గా వర్తకం చేయడం, నార్వేజియన్ తక్కువ-ధర విమానయాన సంస్థ, నార్వే యొక్క అతిపెద్ద విమానయాన సంస్థ. ఈజీజెట్, ర్యానైర్, ప్రపంచంలో తొమ్మిదవ అతిపెద్ద తక్కువ-ధర విమానయాన సంస్థ, స్కాండినేవియాలో అతిపెద్ద విమానయాన సంస్థ, ప్రయాణీకుల సంఖ్య పరంగా ఐరోపాలో ఎనిమిదవ అతిపెద్ద విమానయాన సంస్థ ఐరోపాలో ఇది మూడవ అతిపెద్ద తక్కువ-ధర క్యారియర్.  ఇది స్కాండినేవియా, ఫిన్లాండ్‌లోని అధిక-పౌన frequency పున్య దేశీయ విమాన షెడ్యూల్‌ను అందిస్తుంది, లండన్ వంటి వ్యాపార గమ్యస్థానాలకు, అలాగే మధ్యధరా, కానరీ దీవులలోని సెలవు గమ్యస్థానాలకు, 2016 లో 30 మిలియన్లకు పైగా ప్రజలను రవాణా చేస్తుంది. ఎరుపు ముక్కుతో తెలుపు యొక్క విలక్షణమైన బట్వాడా, దాని విమానం యొక్క తోక రెక్కలపై విశిష్టమైన స్కాండినేవియన్ల చిత్రాలతో.

## సూచనలు

***'బొద్దు పాఠ్యం***'

వర్గం:IATA సభ్యులు
వర్గం:1993 స్థాపితాలు
వర్గం:నార్వే రవాణా
వర్గం:నార్వే వ్యాపార సంస్థలు
సెవెన్ సమురాయ్ (1954 సినిమా)

**సెవెన్ సమురాయ్** 1954, ఏప్రిల్ 26న విడుదలైన జపాన్ చలనచిత్రం. అకిరా కురొసావా దర్శకత్వం వహించిన ఈ చిత్రం 1586లోని సెంగోకు కాలంలో జరిగిన జపనీస్ చరిత్ర ఆధారంగా రూపొందించబడింది.

## కథ

## నటవర్గం

* తోషిరో మిఫ్యూన్
* తకాషి శిమురా
* కైకో సుషిమా
* ఐసో కిమురా
* డైసుకే కాటే
* సీజీ మియాగుచి
* యోషియో ఇనాబా
* మినోరు చియాకి
* కామతారి ఫుజివారా
* కొకుటెన్ కోడే
* యోషియో సుచియా
* ఇజిరో టోనో
* జూన్ టాటారా
* అట్సుషి వతనాబే
* యోషియో కొసుగి
* బోకుజెన్ హిడారి
* యుకికో షిమాజాకి

## సాంకేతికవర్గం
* దర్శకత్వం: అకిరా కురొసావా
* నిర్మాత: సాజిరో మోటోకి
* స్క్రీన్ ప్లే: అకిరా కురొసావా, షినోబు హషిమోటో, హిడియో ఓగుని
* సంగీతం: ఫ్యూమియో హయసాకా
* ఛాయాగ్రహణం: అసకాజు నకై
* కూర్పు: అకిరా కురొసావా
* పంపిణీదారు, నిర్మాణ సంస్థ: టోహో

## అవార్డులు

;వెనీస్ ఫిలిం ఫెస్టివల్ (1954)
* **విజేత** - వెండి సింహం - అకిరా కురొసావా
* నామినేట్ - బంగారు సింహం - అకిరా కురొసావా

;మెయినిచి ఫిల్మ్ అవార్డు (1955)
* **విజేత** - ఉత్తమ సహాయ నటుడు - సీజీ మియాగుచి

;బ్రిటిష్ అకాడమీ ఫిల్మ్ అవార్డ్స్ (1956)
నామినేట్ - ఉత్తమ చిత్రం
నామినేట్ - ఉత్తమ విదేశీ నటుడు - తోషిరో మిఫ్యూన్
నామినేట్ - ఉత్తమ విదేశీ నటుడు - తకాషి షిమురా

;ఆస్కార్ అవార్డు (1957)
* నామినేట్ - ఉత్తమ కళా దర్శకత్వం - సెట్ డెకరేషన్, బ్లాక్ అండ్ వైట్ - సో మాట్సుయామా
* నామినేట్ - ఉత్తమ కాస్ట్యూమ్ డిజైన్, బ్లాక్ అండ్ వైట్ - కోహీ ఎజాకి

;జుస్సీ అవార్డులు (1959)
* **విజేత** - ఉత్తమ విదేశీ దర్శకుడు - అకిరా కురోసావా
* **విజేత** - ఉత్తమ విదేశీ నటుడు - తకాషి షిమురా

## మూలాలు

## ఇతర లంకెలు

* 
* 
* 
* 
* ''The Hours and Times: Kurosawa and the Art of Epic Storytelling'' 
* ''A Time of Honor: Seven Samurai and Sixteenth-Century Japan''

వర్గం:జపాన్ సినిమాలు
సమీ అల్-ఖసీమ్

**సమీ అల్-ఖసీమ్** (మే 11, 1939 - ఆగస్టు 19, 2014) పాలస్తీనాకు చెందిన కవి, జర్నలిస్ట్, సంపాదకులు, రాజకీయవేత్త. తన కవిత్వంతో, వ్యాసాలతో మధ్య ఆసియాలోని అరబిక్ దేశాల్లోని పేరొందిన సాహితీవేత్తలలో ఒకడిగా పేరుగాంచాడు.

## జననం
సమీ అల్-ఖసీమ్ 1939, మే 11న జోర్డాన్ లోని జార్ఖా నగరానికి సమీపంలోని ఒక గ్రామంలో జన్మించాడు. ఈయన పూర్వీకులు పాలస్తీనా వాసులు, ఇతని తండ్రికి జోర్డాన్ రాజు అబ్దుల్లా ఆస్థానంలో ఉద్యోగం రావడంతో జోర్డాన్ ను వచ్చారు. 

## సాహిత్యరంగం
1948లో ఇజ్రాయిల్ పాలస్తీనాపై దండెత్తి ఆక్రమించుకుంది. అనుక్షణం ఆ యుద్ధం గురించి ఆలోచించిన సమీ అల్-ఖసీమ్ యుద్ధ నేపథ్యంలోనే తన రచనలను కొనసాగించాడు. 1984నాటికి ఇరవై నాలుగు సంపుటాల జాతీయవాద కవితలను రాసిన సమీ అల్-ఖసీమ్ ఆరు కవితా సంకలనాలను కూడా ప్రచురించాడు.

# స్లిట్ లిప్స్
# సన్స్ ఆఫ్ వార్
# కాన్ఫెషన్ ఎల్ మిడ్ డే
# ట్రావల్ టిక్కెట్స్
# బ్యాట్స్
# అబాండోనింగ్
# ది స్టోరీ ఆఫ్ ఎ సిటీ
# కన్వర్జేషన్ బిట్వీన్ ఇయర్ ఆఫ్ కార్న్ అండ్ జెరూసలేం రోజ్ థోర్న్
# హౌ ఐ బికేమ్ ఎన్ ఆర్టికల్
# స్టోరి ఆఫ్ ది అన్నోన్ మెన్
# ఎండ్ ఆఫ్ ఎ డిస్కషన్ విత్ ఏ జైలర్
# ది విల్ ఆఫ్ ఎ మ్యాన్ డైయింగ్ ఇన్ ఎక్సైల్
# ది బోరింగ్ ఆర్బిట్
# ది క్లాక్ ఆన్ ది వాల్

## రాజకీయరంగం
తాను నమ్మిన సిద్ధాంతాల ఆచరణకు రాజకీయాలే సరైన దారి అని గుర్తించి, ఇజ్రాయెల్ కమ్యూనిస్ట్ పార్టీలో చేరి అనేకసార్లు అరెస్ట్ అయ్యాడు. కొతంకాలం తరువాత హదాష్ అనే ప్రజాస్వామ్య పార్టీలో చేరి ఇజ్రాయెల్ లో మైనార్టీలైన తోటి అరబ్బులపై వారి జీవన స్థితిగతులపై అనేక ప్రసంగాలు చేయడమేకాకుండా తన రచనల ద్వారా కూడా వ్యక్తీకరించాడు.

## ఇతర వివరాలు
# ఈయన హైఫాలో జర్నలిస్టుగా పనిచేయడంతోపాటు, అక్కడే అరబెస్క్ ప్రెస్, ఫోక్ ఆర్ట్స్ సెంటర్‌ను నడిపాడు. ఇజ్రాయెల్ అరబ్ వార్తాపత్రిక కుల్ అల్-అరబ్ కు ప్రధాన సంపాదకుడిగా పనిచేశాడు.
# ఈయన 1997లో, 2000లో సిరియాను సందర్శించాడు.
# 2001లో ఒక కవితా కార్యక్రమం కోసం ఇజ్రాయెల్ అధికారులు లెబనాన్ వెళ్ళకుండా ఇతన్ని అడ్డగించారు.

## మరణం
ఈయన అనారోగ్యంతో 2014, ఆగస్టు 19న ఇజ్రాయిల్ లోని సఫాద్ లో మరణించాడు.

## మూలాలు

## ఇతర లంకెలు
* Sadder Than Water: New & Selected Poems  by Samih al-Qasim, translated by Nazih Kassis, introduced by Adina Hoffman. 2006.
* Samih al-Qasim Biography 
* English translation of Samih al-Qasim's ''Travel Tickets''
* Samih al-Qasim: Equal Parts Poetry and Resistance , by Shawqi Kassis,  Journal of Palestine Studies, Vol. 44, No. 2 (Winter 2015), pp.&nbsp;43–51

వర్గం:1939 జననాలు
వర్గం:కవులు
వర్గం:రాజకీయ నాయకులు
వర్గం:2014 మరణాలు
వర్గం:విదేశీయులు
శెట్టిబలిజ

**శెట్టిబలిజ** అనే పేరు ఆంధ్రప్రదేశ్‌లో రెండు వేర్వేరు వర్గాలకు సూచిస్తుంది.

* రాయలసీమ, దక్షిణ ఆంధ్ర, దక్షిణ భారత ప్రాంతాల్లో పురాతన బలిజ వాణిజ్య వర్గానికి చెందిన “శెట్టిబలిజలు”
* తీరాంధ్ర (గోదావరి, కృష్ణ, విశాఖ జిల్లాలు) ప్రాంతాల్లో పూర్వం “శెట్టిగ” (తాటి చెట్లు ఎక్కి కల్లు తీసుకునే వృత్తి) కులానికి చెందిన వారు, 1920లో తమ కులపేరు మార్చుకొని “శెట్టిబలిజ”గా పేరు మార్చుకున్న వర్గం.

## చరిత్ర

### 1. రాయలసీమ బలిజ – (నిజమైన) శెట్టిబలిజలు
రాయలసీమ, దక్షిణ భారత ప్రాంతాల్లో ఉన్న **శెట్టిబలిజలు** పురాతన **బలిజ లేదా వణిజ (వైశ్య)** వర్ణానికి చెందినవారు. వీరు చోళ, పాండ్య, కంచి ప్రాంతాల్లో వ్యాపార ప్రముఖులుగా, సైన్యాధికారులుగా ఉండేవారు. వీరి కుల పురాణం ప్రకారం వీరు **పృధ్విశ్వర** వంశస్థులు, కంచి కామాక్షమ్మ వరప్రసాదంగా 24 గోత్రాలుగా విభజించబడ్డారు. వీరు చారిత్రకంగా **కుడిచేయి కులాల పెద్దలు**, **బలిజ మహానాడు**కి ప్రధానులు. వీరు ఆంధ్ర, తమిళనాడు, కర్ణాటక ప్రాంతాలకు విస్తరించి, “తెలుగు చెట్టియార్”, “తొగరబలిజ”, “గోనెగారు” వంటి శాఖలుగా కొనసాగుతున్నారు.

### 2. తీరాంధ్ర – శెట్టిబలిజలు
తూర్పు, పశ్చిమ గోదావరి, కృష్ణ, విశాఖ జిల్లాల్లో పూర్వం సంఘ పెద్దలుగా ఉండేవారు. వీరిని మోతుబరులు అనేవారు తరువాతి కాలంలో వీరు **తాటి చెట్లు ఎక్కి కల్లు తీసుకునే వృత్తి**లో ఉన్న “శెట్టిగ” కులస్థులుగా, మారి సామాజికంగా తక్కువస్థాయిలో పరిగణించబడేవారు. 1920 సెప్టెంబరు 25న **బోడసకుర్రు (అమలాపురం తాలూకా)** లో జరిగిన కులసభలో వారి నాయకుడు **దొమ్మేటి వెంకటరెడ్డి** ఆధ్వర్యంలో, కుల గౌరవాన్ని పెంచడం కోసం తమ పేరు “శెట్టిగ” నుండి “**శెట్టిబలిజ”**గా మార్చుకోవాలని తీర్మానించారు. “చెట్లు ఎక్కి కల్లు అమ్మే వృత్తి” కారణంగా *చెట్టు* అనే పదం, వ్యాపార గుర్తుగా *బలిజ* అనే పదం కలిపి “చెట్టిబలిజ” (తరువాత “శెట్టిబలిజ”)గా మారింది. ఈ వర్గం ప్రస్తుతం **BC–B (వెనుకబడిన వర్గం)**గా ప్రభుత్వ గుర్తింపు పొందింది.

రాయలసీమలో ఉన్న శెట్టిబలిజ (బలిజ) కులానికి కోస్తాంధ్రలో ఉన్న శెట్టిబలిజ కులానికి ఎటువంటి సంబంధం లేదు.

## మూలాలు

వర్గం:కులాలు
దీపా మాలిక్

**దీపా మాలిక్** భారతీయ క్రీడాకారిణి. ఆమె పారా ఒలంపిక్స్ లొ వెండి పతకం సాధించింది. ఆమె 1999లో ప్రమాదవశాత్తూ వెన్నెముక దెబ్బతిని పూర్తిగా చక్రాల కుర్చీకే పరిమితమైంది.

## మూలాలు

## బాహ్య లింకులు

వర్గం:భారతీయ క్రీడాకారిణులు
వర్గం:1970 జననాలు
వర్గం:హర్యానా వ్యక్తులు
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
వి.ఎం. అబ్రహం

**వి.ఎం. అబ్రహం,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున అలంపూర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నారు.

## జననం, విద్య
అబ్రహం 1946, ఏప్రిల్ 20న వెంకటయ్య - గోవిందమ్మ దంపతులకు తెలంగాణ రాష్ట్రం,  జోగులాంబ గద్వాల జిల్లా, ఇటిక్యాల మండలంలోని  వల్లూరు గ్రామంలో జన్మించారు. అలంపూర్‌లోని ప్రభుత్వ పాఠశాలలో ఐదో తరగతి వరకు, గద్వాలలో ఏడో తరగతి వరకు, మహబూబ్‌నగర్‌లో ఇంటర్‌ వరకు చదివారు. 1974లో హైదరాబాదులోని ఉస్మానియా మెడికల్ కాలేజీ నుండి ఎంబిబిఎస్ పూర్తి చేశారు.

## వృత్తి జీవితం
డాక్టర్‌ చదివిన తరువాత 12 ఏళ్ళపాటు అరబ్‌ దేశాల్లో (ఇరాన్, ఇరాక్, కువైట్‌ దేశాల్లో) వైద్యుడిగా పనిచేశారు. తరువాత కర్నూలుకి వచ్చి, కృష్ణానగర్‌లో క్లినిక్‌ ఏర్పాటుచేశారు. 22 ఏళ్ళపాటు రోగుల నుంచి రూ.5 ఫీజు మాత్రమే తీసుకొని వైద్యం చేశారు.

## వ్యక్తిగత జీవితం
అబ్రహంకు విజయలక్ష్మీతో వివాహం జరిగింది. వారికి ఇద్దరు కుమార్తెలు (జ్యోతి, మాన్‌సి), ఒక కుమారుడు (అజయ్) ఉన్నారు.

## రాజకీయ విశేషాలు
2009 లో కాంగ్రెస్ పార్టీ తరపున అలంపూర్ నియోజకవర్గం నుండి పోటిచేసి తెలుగుదేశం పార్టీ అభ్యర్థి ప్రసన్న కుమార్ పై గెలుపొందారు. 2014లో జరిగిన తెలంగాణ సార్వత్రిక ఎన్నికల్లో భాగంగా[తెలుగుదేశం పార్టీ] అభ్యర్థిగా పోటీచేసి సమీప [భారత జాతీయ కాంగ్రెస్|కాంగ్రెస్ పార్టీ]అభ్యర్థి సంపత్ కుమార్ పై 6,730 ఓట్ల తేడాతో ఓడిపోయారు. తదంతరం ఆయన  తెలంగాణ రాష్ట్ర సమితి పార్టీలో చేరారు.  2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి సంపత్ కుమార్ పై 44,679 ఓట్ల మెజారిటీతో గెలుపొందారు. 

ఆయనకు 2023లో ఎన్నికలలో ఆగస్టు 21న బీఆర్ఎస్ పార్టీ టికెట్ ప్రకటించిన, ఆ తరువాత ఎమ్మెల్సీ చల్లా వెంకట్రామిరెడ్డి అనుచరుడు విజయుడికి బీ ఫామ్ ఇవ్వడంతో పార్టీ నిర్ణయాన్ని వ్యతిరేకిస్తూ ఆయన నవంబర్ 24న కాంగ్రెస్ పార్టీ అధ్యక్షుడు రేవంత్ రెడ్డి సమక్షంలో కాంగ్రెస్ పార్టీలో చేరాడు.

## ఎమ్మెల్యేగా సేవలు
2009లో ఎమ్మెల్యేగా గెలిచిన తర్వాత సుమారు రూ. 580 కోట్లతో నియోజకవర్గంలో అభివృద్ధి పనులు చేయించారు. ఆర్డీఎస్‌ చివరి ఆయకట్టుగా ఉన్న అలంపూర్‌ మండలంలో రూ.66 కోట్లతో మూడు ఎత్తిపోతల పథకాల నిర్మాణం చేపట్టారు. రూ. 6.25కోట్లతో ఐదు మండల కేంద్రాల్లో కేజీబీవీ భవనాలు, రూ.1.50 కోట్లతో అలంపూర్, అయిజలో రెండు ప్రభుత్వ జూనియర్‌ కళాశాల భవనాలు, అయిజ, అలంపూర్, వడ్డేపల్లి మండలాల్లో తహశీల్దార్‌ కార్యాలయాల భవనాలు నిర్మించారు. అలంపూర్‌ చౌరస్తా–అయిజ రహదారిని రూ.78 కోట్లతో ఆధునీకీకరించారు. రూ.14కోట్ల వ్యయంతో ఎస్సీ రెసిడెన్షియల్‌ భవనం, రూ.10 కోట్లతో అలంపూర్‌లో అంతర్గత రోడ్ల నిర్మాణాలు చేపట్టారు.

## మూలాలు

వర్గం:జీవిస్తున్న ప్రజలు
వర్గం:1946 జననాలు
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ రాష్ట్ర సమితి రాజకీయ నాయకులు
వర్గం:జోగులాంబ గద్వాల జిల్లా నుండి ఎన్నికైన శాసన సభ్యులు
వర్గం:జోగులాంబ గద్వాల జిల్లా వ్యక్తులు
వర్గం:జోగులాంబ గద్వాల జిల్లా రాజకీయ నాయకులు
వర్గం:జోగులాంబ గద్వాల జిల్లా వైద్యులు
డి.కె.చౌట

**దర్బే కృష్ణానంద చౌట**  (1938 జూన్ 1 - 2019 జూన్ 19) భారతదేశ వ్యాపారవేత్త, రచయిత, కళాకారుడు, రంగస్థల నటుడు.  అతను మరణించే నాటికి కర్ణాటక చిత్రకళా పరిషత్  కు ప్రధాన కార్యదర్శిగా ఉండేవాడు. 

## వ్యక్తిగత జీవితం
డా. డి.కె.చౌట కేరళ రాష్ట్రం లోని మంజీశ్వర్ సమీపంలో గల దర్బే మీయప్పాడౌ గ్రామంలో జన్మించాడు.  అతనికి ఇద్దరు పిల్లలు. వారిలో సందీప్ చౌట సంగీతకారునిగా, ప్రజ్ఞా చౌట ఎత్నోగ్రాఫర్ గా ఉన్నారు. 


## వృత్తి జీవితం
ముంబై విశ్వవిద్యాలయం నుండి ఆర్థిక శాస్త్రంలో పోస్టు గ్రాడ్యుయేషన్ పూర్తి చేసిన తరువాత అతను అనేక సంవత్సరాలు ఘనా, నైజీరియా, లండన్ లలో జీవితాన్ని గడిపాడు.  తరువాత బెంగళూరు వచ్చి పరిశ్రమలు, ఎగుమతులు, కంట్రీ క్లబ్స్, వివిధ వ్యాపారాలను చేసి తన జీవితాన్ని కొనసాగించాడు. దీని ఫలితంగా అతను ఎం/ఎస్ పవర్ గేర్ లిమిటెడ్, ఎం/ఎస్ పి.సి. ఎక్స్‌పోర్ట్స్, సన్ వాలీ క్లబ్ వంటి కంపెనీలను స్థాపించాడు. ఎం/ఎస్ పి.సి. ఎక్స్‌పోర్ట్స్ కంపెనీ ఐదుసార్లు ఎక్స్‌పోర్ట్ ప్రొమోషన్ కౌన్సిల్ చే అవార్డులు పొందింది. వ్యాపార కార్యక్రమాలతో పాటు అతను సమాజ సేవ కూడా చేసేవాడు. 

## సాహిత్యం
డా. చౌట "ఆనంద కృష్ణ" అనేకలం పేరుతో రచనలు చేసేవాడు.  అతని సాహితీ సేవలలో "కరియవజ్జెరెన కథెక్కులు", "ప్లిలిపతిగదసు" అనే నాటకాలకు కర్ణాటక ప్రభుత్వ తుళు సాహిత్య అకాడమీ పురస్కారాలు అందజేసింది.  అతని ఇతర రచనలలో పట్టు పజ్జెలు, డర్మెట్టిమాయె, యూరి ఉష్ణద మాయే, మిట్టబైలు యమునక్క" ముఖ్యమైనవి.  అతనికి మంగుళూరు విశ్వవిద్యాలయం గౌరవ డాక్టరేట్ ను ప్రదానం చేసింది. 

## మూలాలు

## బయటి లంకెలు

వర్గం:1938 జననాలు
వర్గం:2019 మరణాలు
వర్గం:కేరళ వ్యక్తులు
వర్గం:భారతీయ రచయితలు
వర్గం:భారతీయ వ్యాపారవేత్తలు
వర్గం:ముంబై విశ్వవిద్యాలయం పూర్వవిద్యార్థులు
బి.కె.బిర్లా

బసంత్ కుమార్ బిర్లా (12 జనవరి 1921 – 3 జూలై 2019) బిర్లా కుటుంబానికి చెందిన భారతీయ వ్యాపారవేత్త. అతను బి.కె.బిర్లా ఇనిస్టిట్యూట్ ఆఫ్ ఇంజనీరింగ్ & టెక్నాలజీ అనే ఇంజనీరింగ్ కళాశాల నడుపుతున్న కృష్ణార్పణ్‌ ఛారిటీ ట్రస్ట్ చైర్మన్.  అతను  ఖతార్‌లోని బిర్లా పబ్లిక్ స్కూల్‌,  ముంబై సమీపంలోని కళ్యాణ్‌లో బిర్లా కాలేజ్ ఆఫ్ ఆర్ట్స్, సైన్స్   అండ్‌  కామర్స్ స్థాపించాడు.  

## జీవిత విశేషాలు

ప్రముఖ దాత ఘనశ్యామ్‌ దాస్‌  చిన్న కుమారుడైన బీ.కే.బిర్లా 1921 జనవరి 12న జన్మించాడు. అతను  పత్తి, సిమెంట్‌, ప్లై వుడ్‌, పేపర్‌, విస్కోస్, పాలిస్టర్, నైలాన్‌, పేపర్‌ షిప్పింగ్, టైర్‌కార్డ్,  టీ, కాఫీ, ఏలకులు, రసాయనాలు తదితర రంగాల్లో కీలక వ్యాపారాలను కలిగి ఉన్నాడు. 15 ఏళ్ల ప్రాయం నుంచే పలు వ్యాపార కార్యక్రమాలలో కీలక పాత్ర పోషించిన బీకే బిర్లా కేశోరాం ఇండస్ట్రీస్ ఛైర్మన్‌గా తన కెరియర్‌ను ప్రారంభించాడు.  

ఈసాలతక్కళ్లపల్లి భూముల్లో సున్నపురాయి నిల్వలను గుర్తించిన బిర్లా 1966లో సిమెంటు కర్మాగార నిర్మాణాన్ని ప్రారంభించాడు. వివిధ స్థాయిల్లో పరిశ్రమను ఎప్పటికపుడు పర్యవేక్షిస్తూ అభివృద్ధి పథంలో నడిపించినఅతను ఈ ప్రాంతంలో ప్రత్యక్షంగా, పరోక్షంగా ఎంతో మందికి ఉపాధి కల్పించాడు. ఆధ్యాత్మిక భావనతో అనేక దేవాలయాలను పునరుద్ధరించాడు. 

1941లో అతను సరళా బిర్లాను వివాహమాడాడు. ఆమె ఉద్యమకారుడు, రచయిత అయిన బ్రిజ్‌లాల్ బియానీ కుమార్తె. వారికి ముగ్గురు పిల్లలు. వారు ఆదిత్య విక్రం బిర్లా, జయశ్రీ మొహ్తా, మంజూషాశృఈ ఖైతాన్.

అతను అనేక పుస్తకాలను కూడాఅ రాసాడు. వాటిలో "స్వాంతా సుఖాయా" అనే జీవిత చరిత్ర ఒకటి. 

అతను జూలై 3, 2019 న తన 98వ యేట మరణించాడు. 

## మూలాలు

వర్గం:1921 జననాలు
వర్గం:2019 మరణాలు
వర్గం:భారతీయ వ్యాపారవేత్తలు
వర్గం:కోల్‌కతా వ్యక్తులు